Дзеці — ахвяры заган дарослых

«Дзеці — ахвяры заган дарослых» — скульптурная кампазіцыя як алегорыя змагання са злом і грамадскімі заганамі, усталявана на Балотнай плошчы ў Маскве на тэрыторыі сквера 800-годдзя Масквы. Усталявана ў 2001 годзе. Аўтар — мастак і скульптар Міхаіл Шамякін.

 Апісанне 
Помнік складаецца з 15 скульптур. У цэнтры кампазіцыі - двое дзяцей з завязанымі вачамі. Каля іх ног ляжаць кнігі: «Народныя рускія казкі» і «Казкі» Аляксандра Пушкіна. Фігуры дзяцей атачаюць скульптуры ў выглядзе антрапаморфных монстраў, якія ўвасабляюць «дарослыя» заганы:
 Наркаманія — выява лысага мужчыны са шпрыцам і зламанымі крыламі.
 Прастытуцыя — фігура жанчыны з галавой жабы.
 Крадзеж — фігура мужчыны з галавой свінні, які нясе мяшэчак з грашамі.
 Алкагалізм — карыкатурная выява Бахуса з кубкам.
 Невуцтва — фігура асла ў цяльняшцы з бразготкай у руках.
 Ілжэнавуковасць — карыкатурная выява Феміды з шаломам на вачах, мадэллю атама і двухгаловай марыянеткай.
 Прапаганда гвалту — фігура гандляра зброяй.
 Садызм — фігура ў рызе з галавой насарога.
 Ганебны слуп для тых, хто без памяці у выглядзе стылізаванай гільяціны.
 Эксплуатацыя дзіцячай працы — фігура фабрыканта з птушынай галавой.
 Галеча — выява старой, якая просiць міласціну.
 Вайна — фігура рыцара ў даспехах, з крыламі і ў процівагазе, трымае бомбу).
 Абыякавасць — шматрукая фігура ў «футарале» накшталт саркафага, займае цэнтральнае месца ў кампазіцыі.

Катэгорыя:Міхаіл Шамякін
Катэгорыя:Якіманка
Катэгорыя:Помнікі Масквы